Ke ’nete hore ho bua le bana ba hao ka ho kopanela liphate e ka ’na eaba ke e ’ngoe ea lintho tse seng bonolo ka ho fetisisa tseo u lokelang ho li etsa joaloka motsoali. Empa ho na le meputso ea teng. ’Mè e mong ea bitsoang Diane o re: “Ka mor’a nako ho se phutholohe hoo hoa fela ’me ho bua le ngoana oa hao ka ho kopanela liphate ha e le hantle ho ka ba ha etsa hore kamano ea lōna e be matla haholo.” Ntate ea bitsoang Steven ea qotsitsoeng pejana o lumellana le sena. O re: “Ho ba bonolo ho bua ka lintho tse kang ho kopanela liphate haeba u tloaetse ho bua ka ntho leha e le efe ka bolokolohi le ba lelapa la hao. Ke ’nete hore ha ho mohla motho a ka ikutloang a phutholohile ka ho feletseng, empa ho bua ka bolokolohi ke ntho ea bohlokoa haholo e le hore lintho li tsamaee hantle lelapeng la Bakreste.”